**Sparánachtaí na hOllscoile le Tráchtais a chríochnú - 2025**

**Cúlra**

1. Beidh roinnt sparánachtaí le tráchtas PhD a chríochnú á gcur ar fáil chun aghaidh a thabhairt ar na fadhbanna a bhíonn ag mic léinn PhD lánaimseartha a bhfuil a gcuid tráchtas faoi chlúdach bog beagnach réidh le leagan isteach le scrúdú acu ach nach bhfuil maoiniú acu, ar chúis éigin, chun iad a chríochnú. Níl aon chuóta ann d'íocaíochtaí dámhachtainí in aon cheann de na Coláistí.
2. Beidh na spránachtaí seo le tráchtas a chríochnú ar fáil ar feadh tréimhse suas le trí mhí agus is fiú €1,200 in aghaidh na míosa iad.
3. Íocfar stipinn bhreise ar fiú €500 (bónas) é i mí na Samhna 2025 leo siúd a chuireann an tráchtas isteach roimh spriocdháta dheireadh Mheán Fómhair 2025, is é sin roimh 16:00, Dé Máirt, an 30 Meán Fómhair, ar an gcoinníoll chomh maith go bhfuil an mac léinn cláraithe go hoifigiúil agus go bhfuil na táillí PhD in ord.

**Incháilitheacht**

1. Measfar na mic léinn siúd a fuair sparánacht cheana chun a PhD a chríochnú gan bheith incháilithe.
2. Ní bheidh mic léinn a bhfuil maoiniú de chineál ar bith idir Meitheamh agus Lúnasa 2025 á fháil acu incháilithe.   
   *\*Is é an t-aon eisceacht air sin nuair a fhaigheann mac léinn Síneadh Costáilte ar Mhaoiniú ón ÚAO suas go Meitheamh/Iúil 2025. Má éiríonn leis an iarratas, beidh an mac léinn i dteideal sparánacht a fháil ar feadh na míosa/na míonna nach bhfuil clúdaithe ag Síneadh Costáilte an ÚAO.*
3. Ní bheidh ach mic léinn lánaimseartha i dteideal iarratas a dhéanamh ar sparánacht le tráchtas a chríochnú.
4. Déanfar breithniú ar iarratais ó mhic léinn sna cásanna seo a leanas:   
   \* i gColáistí na nDán, na nEolaíochtaí Sóisialta, agus an Léinn Cheiltigh nó an Ghnó, an Bheartais Phoiblí agus an Dlí, sa chás go bhfuil dréacht iomlán dá dtráchtas críochnaithe acu.  
   \* i gColáistí na hEolaíochta agus na hInnealtóireachta nó an Leighis, an Altranais agus na nEolaíochtaí Sláinte, sa chás go bhfuil dréacht iomlán déanta acu den mhodheolaíocht agus de na hábhair, agus na caibidlí ar fad a bhfuil torthaí iontu.
5. Caithfidh stiúrthóir an mhic léinn agus ball den Choiste Taighde Iarchéime (GRC) deimhniú a chur ar fáil i scríbhinn go bhfuil an dréacht arna shonrú faoi 7 thuas mar chuid den iarratas.
6. De thoradh an chúnaimh a chuireann na sparánachtaí le tráchtais PhD a chríochnú ar fáil, cuirfidh mic léinn a dtráchtais faoi chlúdach bog isteach le scrúdú faoin **30 Meán Fómhair 2025.**

**Critéir dhámhachtana**

1. Ní mór plean críochnúcháin a sheoladh isteach chun go mbronnfaí ceann de na sparánachtaí ort, agus is gá spriocanna sonracha a bheith sa phlean sin a mhíneoidh an chaoi a gcríochnófar an PhD thar thréimhse na sparánachta. Beidh tionchar nach beag ag caighdeán agus inchreidteacht an phlean críochnúcháin ar rangú na n-iarratas.
2. D'fhéadfaí tús áite a thabhairt dóibh siúd nach raibh aon mhaoiniú á fháil acu sna naoi mí roimhe sin.

**Coinníollacha Ceapacháin**

1. Mí an Mheithimh go mí Lúnasa 2015 an tréimhse a mbeidh feidhm ag na sparánachtaí le tráchtais a chríochnú.
2. Le linn na tréimhse a bhainfidh leis an sparánacht le tráchtais a chríochnú, ní bheidh cead ag an té a gheobhaidh an sparánacht tabhairt faoi aon chineál eile oibre a bhfuil íocaíocht le fáil ina leith.
3. Ní mór cuntas bainc na hÉireann agus uimhir PPS a bheith ag an té a mbronnfar ceann de na sparánachtaí orthu.
4. Beidh íocaíocht aon ghála míosúil den sparánacht ina dhiaidh sin (suas le trí mhí) ag brath ar an dul chun cinn a dhéanfaidh sealbhóir na sparánachta, agus an dul chun cinn sin a bheith á mheas ag an Stiúrthóir PhD, agus an Oifig Staidéir Iarchéime a bheith curtha ar an eolas i scríbhinn ina thaobh (ríomhphost:[graduatestudies@university](mailto:graduatestudies@nuigalway.ie)ofgalway.ie ) agus ‘Tuairisc ar Dhul Chun Cinn ón Stiúrthóir’ a bheith mar líne ábhair.
5. **Ní mór** dóibh siúd a mbronntar sparánacht orthu freastal ar an gceardlann ar líne ‘**First Draft to Finished’** a bhfuil súil againn é a bheith ar siúl an 29 Bealtaine 2025. Am le deimhniú.
6. Ní mór dóibh siúd a mbronntar sparánacht orthu agus a gcuireann a dtráchtais faoi chlúdach bog isteach lena scrúdú roimh dheireadh na tréimhse sparánachta an oifig Staidéir Iarchéime a chur ar an eolas láithreach, trí ríomhphost, chuig: [graduatestudies@university](mailto:graduatestudies@nuigalway.ie)ofgalway.ie agus cuirfear aon **íocaíochtaí stipinní** eile atá dlite ar ceal. Ní chuirfidh sé seo isteach ar an stipinn bhreise ar fiú €500 é (bónas), a íocfar i mí na Samhna 2025, leo siúd a chuireann a dtráchtas isteach faoi spriocdháta dheireadh Mheán Fómhair 2025 (faoi réir na gceanglas go léir a bheith comhlíonta, ag tagairt do phointe 3).

**Spriocdháta d’iarratais**

1. Ní mór **Iarratais Chomhlánaithe** (lena n-áirítear foirm iarratais agus Foirm B) a bheith faighte ag **Oifig an Choláiste**, **faoin Déardaoin, an 17 Aibreán 2025 faoi 5pm.**

**FOIRM IARRATAIS**

(Le clóscríobh i gceannlitreacha (leagan MS Word), le síniú agus le priontáil (leagan PDF) le dúch dubh)

|  |  |  |  |  |  |  |
| --- | --- | --- | --- | --- | --- | --- |
| **1.** | **Sloinne an Iarratasóra** (mar atá ar an gClárúchán Ollscoile)**:** |  | | | | |
| **2.** | **Céadainm(neacha)** |  | | | | |
| **3.** | **Uimhir Aitheantais an Mhic Léinn:** |  | | | | |
| **4.** | **Uimh. Ghutháin:** |  | | | **Guthán Póca:** |  |
| **5.** | **Seoladh Ríomhphoist:** |  | | | | |
| **6.** | **Seoladh Poist:** |  | | | | |
| **7.** | **Bliain Staidéir:** |  | | | | |
| **8.** | **Scoil / Disciplín nó Ionad Taighde:** |  | | | | |
| **9.** | **Teideal an Tráchtais:** |  | | | | |
| **10.** | **Stiúrthóir(í) PhD:** | | | | | |
| **11.** | **An bhfuil tú cláraithe mar mhac léinn lánaimseartha nó páirtaimseartha?** | | | | | |
| **12.** | **An bhfuil Maoiniú ar bith á fháil agat faoi láthair?** | | | **Tá**  **Níl** | | |
| **13.** | **Maoiniú chun dáta**  *Tabhair sonraí faoin gcaoi a mhaoinigh tú do PhD chun dáta. Ní mór eolas iomlán a thabhairt maidir le do mhaoiniú. Mura bhfuil an t-eolas iomlán, measfar d'iarratas gan bheith incháilithe.*   |  |  |  |  | | --- | --- | --- | --- | | **Bliain Acadúil**  (e.g. 2020/21) | **Ainm an Mhaoinitheora**  *(tabhair liosta má tá níos mó ná maoinitheoir amháin in aon bhliain amháin)* | **An Méid a Fuarthas do Tháillí** | **An Méid a Fuarthas mar Stipinn** | |  |  |  |  | |  |  |  |  | |  |  |  |  | |  |  |  |  | |  |  |  |  | |  |  |  |  |   **Tabhair an dáta deiridh a raibh maoiniú á fháil agat.** | | | | | |
| **14.** | **Cúis(eanna) leis an Iarratas**  ***Tabhair na cúiseanna atá le d'iarratas ar Sparánacht Ollscoile le Tráchtas a Chríochnú*** | | | | | |
| **15.** | **Tabhair plean críochnúcháin mionsonraithe (gan dul thar thrí leathanach) ina leagfar amach do spriocanna sonracha in aghaidh na míosa do thréimhse thrí mhí na sparánachta. Ba cheart an plean a sholáthar ar leathanach (nó leathanaigh) breise agus a bheith i gceangal leis an bhfoirm seo.** | | | | | |
| **16.** | **Ní mór do do stiúrthóir agus ball de do Choiste Taighde Iarchéime (GRC) Foirm B a líonadh agus ní mór don Stiúrthóir í a sheoladh trí ríomhphost chuig an teagmhálaí coláiste chuí, mar atá sonraithe thíos.** | | | | | |
| **17.** | **Síniú an Iarratasóra:** | |  | | | |
|  | **Dáta / Am Dúnta** | | **Roimh 5.00 pm, Déardaoin, 17 Aibreán 2025** | | | |

**Ní mór an fhoirm seo agus na cáipéisí tacaíochta a sheoladh trí ríomhphost chuig an Teagmhálaí Coláiste chuí:**

|  |  |
| --- | --- |
| Deirdre Finan nó Dermot Flaherty, Coláiste na nDán, na nEolaíochtaí Sóisialta agus an Léinn Cheiltigh | [artspostgrad@universityofgalway.ie](mailto:artspostgrad@universityofgalway.ie) |
| Olivia Noone nó Sinéad Hernon, Coláiste an Ghnó, an Bheartais Phoiblí agus an Dlí | [CBPPL@universityofgalway.ie](mailto:CBPPL@universityofgalway.ie) |
| Cathal O Flatharta, Coláiste an Leighis, an Altranais agus na nEolaíochtaí Sláinte | [cmnhs@universityofgalway.ie](mailto:cmnhs@universityofgalway.ie) |
| Cora Costello, Coláiste na hEolaíochta & na hInnealtóireachta | [cora.costello@universityofgalway.ie](mailto:cora.costello@universityofgalway.ie) |

**Sparánachtaí na hOllscoile le Tráchtais a chríochnú - 2025**

**FOIRM B**

Dearbhaigh le do thoil go bhfuil siad seo a leanas scrúdaithe agat:

i gColáistí na nDán, na nEolaíochtaí Sóisialta agus an Léinn Cheiltigh nó an Ghnó,

an Bheartais Phoiblí agus an Dlí, dréacht iomlán den tráchtas Tá  
i gColáistí an Leighis, an Altranais agus

na nEolaíochtaí Sláinte, agus na hEolaíochta agus Innealtóireachta, dréacht iomlán den mhodheolaíocht agus na hábhair agusna caibidlí ar fad a bhfuil torthaí iontu Tá

**Tabhair do thuairim ar phlean Críochnúcháin an iarratasóra:**

**Cén uair a leagfaidh an mac léinn seo isteach a t(h)ráchtas, dar leat?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ráiteas tacaíochta**

|  |  |
| --- | --- |
| **Stiúrthóir** | **Comhalta an GRC** |
| **Síniú:** | **Síniú:** |
| **Ainm:** | **Ainm:** |
| **Dáta:** | **Dáta:** |

***Caithfidh Foirm B a bheith sínithe ag an Stiúrthóir agus ag Comhalta den Choiste Taighde Iarchéime (GRC) agus ní mór don Stiúrthóir í a sheoladh ar ríomhphost chuig an Teagmhálaí Coláiste chuí, mar atá sonraithe thuas, faoin Déardaoin, an 17 Aibreán roimh 5pm.***